[[Rafael Nadal]] havde i semifinalen vundet med 6-3, 6-4, 6-2 over [[French Open 2009|French Open-mesteren fra 2009]], tredjeseedede [[Roger Federer]], som deltog i [[French Open-mesterskabet i herresingle]] for første gang siden [[French Open-mesterskabet i herresingle 2015|2015]], hvilket han havde offentliggjort efter sit nederlaget til [[Stefanos Tsitsipas]] i fjerde runde af [[Australian Open-mesterskabet i herresingle 2019]].<ref>[https://www.rolandgarros.com/en-us/article/roger-federer-to-return-to-roland-garros Roland-Garros - ''Roger Federer to return to Roland-Garros'' (20. januar 2019)] {{Webarchive|url=https://web.archive.org/web/20190328220438/https://www.rolandgarros.com/en-us/article/roger-federer-to-return-to-roland-garros |date=28. marts 2019 }} {{en sprog}}</ref> I den anden semifinale besejrrede [[Dominic Thiem]] den topseedede [[Novak Djokovic]], der med en triumf i [[Paris]] for anden gang i karrieren ellers ville have kunnet kalde sig forsvarende mester i alle fire [[grand slam]]-turneringer, med 6-2, 3-6, 7-5, 5-7, 7-5. Den kamp måtte imidlertid afbrydes ved stillingen 1-3 i tredje sæt på grund af [[regn]]vejr og blev først færdigspillet dagen efter, hvilket gav [[Rafael Nadal|Nadal]] den fordel inden finalen, at hans semifinale havde været væsentlig kortere end [[Dominic Thiem|Thiems]], og at han kunne restituere hele dagen før finalen, mens [[Dominic Thiem|østrigeren]] måtte spille de sidste 2½ sæt af sin semifinale.<ref>[https://www.rolandgarros.com/en-us/article/thiem-djokovic-roland-garros-semifinal-rg19 Roland-Garros - ''Thiem beats Djokovic in five'' (8. juni 2019)] {{en sprog}}</ref> Det var første gang siden [[Australian Open 2013]], at semifinalerne ved en [[Vindere af grand slam-mesterskaber i herresingle|grand slam-turnering i herresingle]] havde deltagelse af de fire højst seedede spillere, og det var 12. gang i alt – men første gang siden [[French Open 2012]] – at både [[Novak Djokovic]], [[Rafael Nadal]] og [[Roger Federer]] var i semifinalen i en [[grand slam]]-turnering.<ref>[https://www.atptour.com/en/news/thiem-djokovic-nadal-federer-semifinals-roland-garros-2019 ATP Tour - ''Mission Impossible? Thiem's Tough Task With Djokovic, Nadal, Federer In Semis'' (6. juni 2019)] {{Webarchive|url=https://web.archive.org/web/20190607003541/https://www.atptour.com/en/news/thiem-djokovic-nadal-federer-semifinals-roland-garros-2019 |date= 7. juni 2019 }} {{en sprog}}</ref>
Sport